**Viðurlög og/eða úrvinnsluaðferðir við brotum á reglum skólans.**

Viðurlögum er beitt eftir aðstæðum, eðli og alvarleika brots eða tíðni vægari brota en alltaf er brugðist hart við brotum á öryggisreglum. **Atvik eru skráð í Mentor.**

Möguleg viðurlög eða úrræði þegar nemendur vilja ekki leiðrétta hegðun sína:

* áminning veitt
* kennari lætur foreldra vita af stöðu mála og ræðir framhaldið
* nemandi tekinn tímabundið úr aðstæðum
* foreldrar koma í skólann með nemanda til fundar
* foreldrar sitja kennslustundir tímabundið
* nemanda vísað heim restina af deginum
* nemandi fær fylgdarmann (starfsmann eða foreldra) í frímínútum eða kennslustundum
* nemenda boðin aðstoð námsráðgjafa eða skólaráðgjafa
* máli vísað til skólastjórnenda
* gerður er skriflegur samningur milli foreldra, nemanda og skóla
* stundaskrá nemanda skert tímabundið.
* mál færist yfir til skólayfirvalda bæjarins eða barnaverndaryfirvalda
* nemanda vísað tímabundið úr skóla

**Einnig skal það tekið fram að ...**

* neiti nemandi að yfirgefa kennslustund þrátt fyrir áminningu og beiðni þar um getur/skal kennari flytja aðra nemendur í annað rými.
* nemandi sem notar síma eða önnur tæki í leyfisleysi fær val um að afhenda síma/tæki til geymslu hjá ritara það sem eftir er skóladags eða fara með tækið til skólastjórnanda. Tæki sem nemandi lætur af hendi þarf alltaf að vera sótt af foreldri í lok skóladags.
	+ Þegar nemandi notar síma/tæki án leyfis er það skráð í Mentor.
* nemandi sem verður uppvís að notkun fjarskiptatækja eða tölvuleiktækja í kennslustund gilda reglur skólans um snjalltæki.
* nemandi sem gerist sekur um alvarleg brot á skólareglum eða lögum almennt hvar sem er á vegum skólans er haft samband við forráðamenn og þeir beðnir að ná í nemandann aða lögregla kölluð til séu atvik þess eðlis.
* nemandi sem brýtur öryggisreglur skólans eða almenn lög á ferðalögum er forráðamanni skylt að sækja barnið á eigin kostnað.